# Úradný vestník C 290A/20.

| | ISSN 1977-1037 |
| --- | --- |
| Úradný vestník
  Európskej únie | C 290A |
| | |
| Slovenské vydanie | Informácie a oznámenia | Ročník 6420. júla 2021 |

ISSN 1977-1037

Úradný vestník

Európskej únie

C 290A

Slovenské vydanie

Informácie a oznámenia

Ročník 6420. júla 2021

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska centrálna banka |
| 2021/C 290 A/01 | Výzva na vyjadrenie záujmu externých odborníkov o vymenovanie za člena a náhradníkov Administratívneho revízneho výboru Európskej centrálnej banky (Frankfurt nad Mohanom, Nemecko) | 1 |

Obsah

Strana

V   Oznamy

ADMINISTRATÍVNE POSTUPY

Európska centrálna banka

2021/C 290 A/01

Výzva na vyjadrenie záujmu externých odborníkov o vymenovanie za člena a náhradníkov Administratívneho revízneho výboru Európskej centrálnej banky (Frankfurt nad Mohanom, Nemecko)

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska centrálna banka

| 20.7.2021 | SK | Úradný vestník Európskej únie | CA 290/1 |
| --- | --- | --- | --- |

20.7.2021

SK

Úradný vestník Európskej únie

CA 290/1

---

Výzva na vyjadrenie záujmu externých odborníkov o vymenovanie za člena a náhradníkov Administratívneho revízneho výboru Európskej centrálnej banky (Frankfurt nad Mohanom, Nemecko)

(2021/C 290 A/01)

1.   Úvod

Nariadenie Rady (EÚ) č. 1024/2013 (1) ustanovuje na základe článku 127 ods. 6 Zmluvy o fungovaní Európskej únie jednotný mechanizmus dohľadu (JMD). JMD pozostáva z Európskej centrálnej banky (ECB) a príslušných vnútroštátnych orgánov členských štátov, ktorých menou je euro, s možnosťou nadviazania úzkej spolupráce s príslušnými orgánmi členských štátov, ktorých menou nie je euro. ECB je zodpovedná za celkové fungovanie JMD.

Podľa článku 24 ods. 1 nariadenia (EÚ) č. 1024/2013 ECB zriadila Administratívny revízny výbor na účely interného administratívneho preskúmania rozhodnutí, ktoré prijme ECB pri vykonávaní právomocí, ktorými bola poverená nariadením (EÚ) č. 1024/2013, na základe žiadosti o preskúmanie. Cieľom ECB je obsadiť aktuálne a predpokladané voľné miesta pre jedného člena Administratívneho revízneho výboru a dvoch náhradníkov a preto organizuje túto výzvu na vyjadrenie záujmu o vymenovanie jedného člena Administratívneho revízneho výboru a dvoch náhradníkov v súlade s článkom 4 rozhodnutia Európskej centrálnej banky ECB/2014/16 (2).

2.   ECB a jej Administratívny revízny výbor

Administratívny revízny výbor je neoddeliteľnou súčasťou JMD. V prípadoch uvedených v článku 24 ods. 1 nariadenia (EÚ) č. 1024/2013 môže akákoľvek fyzická alebo právnická osoba požiadať o preskúmanie rozhodnutia ECB prijatého podľa uvedeného nariadenia, ktoré je tejto osobe určené alebo sa jej priamo a konkrétne týka, s výnimkou rozhodnutí Rady guvernérov ECB prijatých podľa článku 24 ods. 7 uvedeného nariadenia.

3.   Zloženie Administratívneho revízneho výboru

Podľa článku 24 ods. 2 nariadenia (EÚ) č. 1024/2013 sa Administratívny revízny výbor skladá z piatich osôb a dvoch náhradníkov, ktorí sú uznávanými osobnosťami. Má dostatok zdrojov a odborných znalostí na posúdenie vykonávania právomocí ECB podľa nariadenia (EÚ) č. 1024/2013. Členov Administratívneho revízneho výboru a dvoch náhradníkov vymenováva ECB na funkčné obdobie piatich rokov, ktoré možno jedenkrát obnoviť, pričom členovia a náhradníci budú konať nezávisle a vo verejnom záujme.

Náhradníci dočasne nahradia členov Administratívneho revízneho výboru v prípade, že dočasne nebudú schopní vykonávať funkciu, alebo ak existujú pri konkrétnej žiadosti o preskúmanie oprávnené dôvody pre vážne znepokojenie v súvislosti s existenciou konfliktu záujmov, napr. ak má člen Administratívneho revízneho výboru súkromné alebo osobné záujmy, ktoré môžu ovplyvniť, alebo sa javia, že by mohli ovplyvniť, nestranné a objektívne vykonávanie jeho povinností. Náhradník trvalo nahradí člena Administratívneho revízneho výboru v prípade, že trvalo nebude schopný vykonávať funkciu, v prípade smrti, odstúpenia alebo odvolania.

Členovia Administratívneho revízneho výboru a ich náhradníci sú po konzultácii s Radou pre dohľad nominovaní Výkonnou radou a vymenovaní Radou guvernérov ECB. Rada guvernérov tiež určila podmienky pre vymenovanie členov a náhradníkov Administratívneho revízneho výboru.

4.   Kvalifikácia a skúsenosti členov Administratívneho revízneho výboru a ich náhradníkov

Podľa článku 24 ods. 2 nariadenia (EÚ) č. 1024/2013 sú členovia Administratívneho revízneho výboru a ich náhradníci vybratí na základe toho, že sú v oblasti bankovníctva alebo iných finančných služieb uznávanými osobnosťami s preukázanými relevantnými znalosťami a odbornými skúsenosťami na dostatočne vysokej úrovni, vrátane skúseností v oblasti dohľadu. Členovia Administratívneho revízneho výboru a ich náhradníci nemôžu zároveň byť zamestnancami ECB ani zamestnancami príslušných orgánov či iných inštitúcií, orgánov, úradov a agentúr členských štátov alebo Únie, ktorí sú zapojení do plnenia úloh, ktorými bola ECB poverená nariadením (EÚ) č. 1024/2013. Musia byť k dispozícii v krátkom čase, aby sa mohli zaoberať žiadosťami o preskúmanie rozhodnutí ECB.

Vymenovanie člena Administratívneho revízneho výboru a náhradníkov sa uskutoční tak, aby sa v najväčšej možnej miere zabezpečila primeraná geografická a rodová rovnováha v rámci členských štátov. ECB je inkluzívna inštitúcia, ktorá sa usiluje o zohľadnenie rozmanitosti obyvateľstva, ktorému slúži. Víta prihlášky od uchádzačov bez ohľadu na ich vek, zdravotné postihnutie, etnický pôvod, pohlavie, rodovú identitu, rasu, náboženské presvedčenie, sexuálnu orientáciu alebo iné aspekty.

ECB uskutoční porovnávacie hodnotenie prihlášok. Prihliadne sa najmä na tieto kritériá:

| a) | Výberové kritériá |
| --- | --- |

a)

Výberové kritériá

Uchádzači musia mať tieto zručnosti a schopnosti:

| — | veľmi dobrá znalosť a porozumenie legislatívy Únie v oblasti bankovníctva a iných finančných služieb, vrátane vedomostí o úlohách a fungovaní ECB, a najmä JMD, |
| --- | --- |

—

veľmi dobrá znalosť a porozumenie legislatívy Únie v oblasti bankovníctva a iných finančných služieb, vrátane vedomostí o úlohách a fungovaní ECB, a najmä JMD,

| — | veľmi dobrá znalosť a porozumenie fungovania bankového sektora, najmä v bankovej únii, |
| --- | --- |

—

veľmi dobrá znalosť a porozumenie fungovania bankového sektora, najmä v bankovej únii,

| — | skúsenosti s vývojom rámcov dohľadu a v oblasti rozhodovania orgánov dohľadu, postupov a praxe dohľadu. |
| --- | --- |

—

skúsenosti s vývojom rámcov dohľadu a v oblasti rozhodovania orgánov dohľadu, postupov a praxe dohľadu.

| b) | Kritériá spôsobilosti |
| --- | --- |

b)

Kritériá spôsobilosti

Uchádzači musia spĺňať nasledujúce kritériá spôsobilosti:

| — | byť štátnymi príslušníkmi členského štátu Únie, ktorí v plnom rozsahu využívajú svoje občianske práva, |
| --- | --- |

—

byť štátnymi príslušníkmi členského štátu Únie, ktorí v plnom rozsahu využívajú svoje občianske práva,

| — | ovládať anglický jazyk na pokročilej úrovni a mať preukázateľné zručnosti v oblasti vytvárania dokumentov a prezentovania informácií, a mať dobrú znalosť aspoň jedného ďalšieho úradného jazyka Únie. |
| --- | --- |

—

ovládať anglický jazyk na pokročilej úrovni a mať preukázateľné zručnosti v oblasti vytvárania dokumentov a prezentovania informácií, a mať dobrú znalosť aspoň jedného ďalšieho úradného jazyka Únie.

Výhodou je pokročilá alebo dobrá znalosť aspoň jedného ďalšieho úradného jazyka Únie.

5.   Odmena

Úspešní uchádzači budú odmeňovaní spôsobom zodpovedajúcim ich úlohám.

6.   Vymenovanie

Výberové konanie sa uskutočňuje v súlade s nariadením č. 1024/2010 a pravidlami činnosti Administratívneho revízneho výboru. Člen Administratívneho revízneho výboru a náhradníci budú vymenovaní Radou guvernérov ECB osobne a preto nesmú svojimi úlohami poveriť iného člena alebo tretiu osobu.

7.   Rezervný zoznam

Výberová komisia môže zapísať vhodných uchádzačov do rezervného zoznamu, z ktorého môžu byť uchádzači v budúcnosti vymenovaní na podobné funkcie. Uchádzači budú o ich zapísaní do zoznamu primerane informovaní. Rezervný zoznam zostane v platnosti na obdobie piatich rokov od vymenovania člena Administratívneho revízneho výboru alebo náhradníkov a v prípade voľného miesta sa môže použiť na vymenovanie náhradníka.

8.   Nezávislosť a vyhlásenie o nezávislosti a priznanie záujmov

Členovia Administratívneho revízneho výboru a náhradníci budú konať nezávisle a vo verejnom záujme. Za týmto účelom musia urobiť verejné vyhlásenie o nezávislosti a verejné priznanie záujmov s poukázaním na všetky priame alebo nepriame záujmy, ktoré môžu mať vplyv na nezávislosť, alebo na to, že takéto záujmy neexistujú. Každý z nich musí tiež vyhlásiť, že bude dodržiavať pravidlá zachovávania dôvernosti a podpísať vyhlásenie o etickom správaní ako je uvedené v Kódexe správania pre vysokopostavených úradníkov Európskej centrálnej banky (3).

9.   Vyhlásenie o ochrane osobných údajov

ECB bude spracovávať všetky osobné údaje o uchádzačoch podľa nariadenia Európskeho parlamentu a Rady (ES) č. 2018/1725 (4). To sa týka najmä dôvernosti a bezpečnosti údajov. Prevádzkovateľom spracovania osobných údajov súvisiacich s účasťou ECB na výberovom konaní na základe tejto výzvy na vyjadrenie záujmu bude generálny riaditeľ ECB pre riadenie a operácie jednotného mechanizmu dohľadu. Účelom spracovania údajov je organizácia výberu a vymenovania člena Administratívneho revízneho výboru alebo náhradníkov. Všetky osobné údaje budú spracované výhradne na tento účel. Uchádzači súhlasia so spracovávaním osobných údajov tým, že v prihláške poskytnú svoje osobné údaje. Uchádzač môže svoj súhlas kedykoľvek odvolať oznámením sekretariátu Administratívneho revízneho výboru (ABoRvacancy@ecb.europa.eu); po prijatí takéhoto oznámenia bude spracovávanie osobných informácií ukončené a uchádzač bude vylúčený z výberového konania; zákonnosť spracovania osobných údajov uskutočneného pred odvolaním súhlasu tým však nie je dotknutá.

Osobné údaje o uchádzačoch budú mať k dispozícií členovia výberovej komisie, Výkonná rada ECB a Rada pre dohľad ECB a členovia Rady guvernérov ECB.

ECB bude môcť uchovávať údaje o úspešnom uchádzačovi po dobu piatich rokov od skončenia funkčného obdobia. Údaje o neúspešných uchádzačoch sa budú uchovávať po dobu dvoch rokov po skončení výberového konania. V prípade súdnych sporov sa lehota na uchovávanie údajov predĺži tak, že sa údaje budú uchovávať pod dobu dvoch rokov po skončení všetkých príslušných konaní.

Uchádzači majú právo na prístup k svojim údajom a na aktualizáciu alebo opravu ich identifikačných údajov. Údaje, ktoré preukazujú splnenie kritérií spôsobilosti a kritérií výberu sa však po dátume uzávierky podľa tejto výzvy na vyjadrenie záujmu nesmú aktualizovať alebo opravovať, aby sa tak zabezpečil súlad s princípmi rovnakého prístupu a nediskriminácie, a aby sa zaistilo, že je výberové konanie spoľahlivé, transparentné a spravodlivé voči všetkým uchádzačom.

Uchádzači majú počas konania právo na prístup k údajom o ich hodnotení. V záujme zabezpečenia dôvernosti rokovaní a rozhodovania výberovej komisie, Výkonnej rady ECB, Rady pre dohľad ECB a Rady guvernérov a v záujme ochrany práv a slobôd ostatných uchádzačov bude prístup uchádzačov obmedzený na ich vlastné údaje a časti hodnotenia, ktoré sa ich týkajú.

Uchádzači majú právo požiadať o výmaz svojich osobných údajov. Takáto žiadosť bude mať za následok vylúčenie z výberového konania.

Uchádzači môžu uplatňovať svoje práva uvedené v tomto oddiele 9 tak, že sa obrátia na sekretariát Administratívneho revízneho výboru (ABoRvacancy@ecb.europa.eu). Uchádzači sa s otázkami týkajúcimi sa osobných údajov v súvislosti s svojou prihláškou môžu tiež obrátiť priamo na zodpovednú osobu ECB na adrese dpo@ecb.europa.eu.

Uchádzači sú oprávnení sa kedykoľvek obrátiť na európskeho dozorného úradníka pre ochranu údajov.

Mená náhradníkov a člena Administratívneho revízneho výboru vymenovaných na základe tohto postupu budú po ich vymenovaní uverejnené na webovom sídle ECB.

10.   Postup pri podávaní prihlášok

Na to, aby boli prihlášky platné, musia sa zaslať v súlade s postupmi a požiadavkami uvedenými nižšie.

Prihlášky musia obsahovať aktuálny životopis (odporúča sa vzor európskeho životopisu, ktorý možno získať na https://europa.eu/europass/en).

Prihlášky sa musia poslať najneskôr do 24. augusta 2021.

Prihlášky sa môžu poslať e-mailom na túto adresu: ABoRvacancy@ecb.europa.eu

Prihlášky sa tiež môžu posielať doporučenou poštou alebo súkromnou kuriérskou službou na túto adresu:

| European Central Bank |
| --- |
| Director General SSM Governance & Operations |
| Kaiserstraße 29 |
| 60640 Frankfurt am Main |
| Germany |

European Central Bank

Director General SSM Governance & Operations

Kaiserstraße 29

60640 Frankfurt am Main

Germany

Poštová pečiatka alebo dátum na potvrdení vystavenom kuriérskou službou sú dokladom o dodržaní vyššie uvedenej lehoty na podanie prihlášok. ECB však nebude brať do úvahy prihlášky, ktoré jej budú doručené 10 kalendárnych dní po uplynutí uvedenej lehoty alebo neskôr.

Ku každej prihláške bude zaslané potvrdenie o prijatí.

Na uľahčenie výberového konania sa akákoľvek komunikácia s uchádzačmi, ktorá sa týka tejto výzvy na vyjadrenie záujmu, uskutoční v anglickom jazyku.

Všetci uchádzači, ktorí sa prihlásili na základe tejto výzvy na vyjadrenie záujmu, sa budú informovať o výsledku výberového konania a procesu vymenovania.

Otázky a žiadosti o objasnenie týkajúce sa tejto výzvy na vyjadrenie záujmu možno posielať na adresu:

| Pedro Gustavo Teixeira |
| --- |
| Director General SSM Governance & Operations |
| European Central Bank |
| Kaiserstraße 29 |
| 60640 Frankfurt am Main |
| Germany |
| tel: + 49 69 13440 |
| e-mail: ABoRvacancy@ecb.europa.eu |

Pedro Gustavo Teixeira

Director General SSM Governance & Operations

European Central Bank

Kaiserstraße 29

60640 Frankfurt am Main

Germany

tel: + 49 69 13440

e-mail: ABoRvacancy@ecb.europa.eu

---

(1)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 29.10.2013, s. 63).

(2)  Rozhodnutie Európskej centrálnej banky 2014/360/EÚ zo 14. apríla 2014 o zriadení Administratívneho revízneho výboru a jeho pravidlách činnosti (ECB/2014/16) (Ú. v. EÚ L 175, 14.6.2014, s. 47).

(3)  Kódex správania pre vysokopostavených úradníkov Európskej centrálnej banky (Ú. V. EÚ C 89, 8.3.2019, s. 2).

(4)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES, (Ú. v. ES L 295, 21.11.2018, s. 39).

---